Inperking: 3 glo dood weens polisieoptrede | Netwerk24
Deur Azarrah Karrim, News24 04 April 2020 10:28
So sê die Onafhanklike Polisieondersoekdirektoraat (Opod), wat Vrydag 'n uiteensetting gegee het van die klagtes wat hy sedert die aanvang van die staat van inperking ontvang het. Die sterftes is in Gauteng en die Wes-Kaap aangemeld.
Ses klagtes van aanranding is by Opod aanhangig gemaak, sowel as drie klagtes oor die afvuur van amptelike vuurwapens deur die polisie.
'n Man is na bewering in Langa, Kaapstad, doodgeskiet toe hy met 'n mes in die hand op die polisie afgestorm het.
In nog 'n geval in die Wes-Kaap is 'n man dood nadat die polisie hom glo met 'n skokstok geskok het toe hy bier wou gaan koop.
Polisiebeamptes hou 'n padversperring buite Bloemfontein op die eerste dag van die nasionale inperking. Foto: Mlungisi Louw